
Z A P I S N I K
6. sjednice Vijeća Mjesnog odbora Jarun, 2. studenoga 2021. u prostorijama Mjesnog odbora Jarun, Hrgovići 57a, s početkom u 19.00 sati

NAZOČNI ČLANOVI VIJEĆA:
[bookmark: _Hlk86829379]Mario Devčić, Franjo Klečina, Hrvoje Kuharić, Ljiljana Marks - Šikić, Krešimir Petlić, Vladimir Slošić i Damir Švizer.

NENAZOČNI ČLANOVI VIJEĆA:
Lea Galović, Nikola Peruničić, Lora Rajić, Petar Vranjković.

OSTALI NAZOČNI:
Nema.

Predsjedava: Ljiljana Marks-Šikić, predsjednica Vijeća.
Zapisnik vodi: Mario Devčić, potpredsjednik Vijeća.

	Predsjednica konstatira da je nazočno 7 od ukupno 11 članova Vijeća, što znači da Vijeće može pravovaljano odlučivati te otvara 6. sjednicu Vijeća Mjesnog odbora.

	Vijeće sa 6 glasova ZA i jednim PROTIV prihvaća tekst Zapisnika 5. sjednice Vijeća Mjesnog odbora Jarun, održane 13. listopada 2021.

	Potpredsjednik Vijeća Mario Devčić predlaže dopunu dnevnog reda točkom:
	•	Inicijativa Vijeća Mjesnog odbora Jarun protiv izgradnje zgrade – višekatnice  		(5 nadzemnih i 1 podzemna etaža) na novoformiranoj k.č.br. 5921/4 k.o. 			Rudeš, Jarunska ulica bb.
	
	Predsjednica predlaže da se Vijeće izjasni o predloženoj točki dnevnog reda.

	Vijeće jednoglasno prihvaća ovaj prijedlog za dopunu dnevnog reda.

	Predsjednica predlaže da dodatna točka dnevnog reda bude točka 5. dnevnog reda, a da dosadašnja točka 5., postane točka 6.

	Vijeće jednoglasno prihvaća redoslijed točaka dnevnog reda.

	Na prijedlog predsjednice Vijeće jednoglasno utvrđuje dopunjeni dnevni red koji glasi:

DNEVNI RED
1. Prijedlog zaključka o izmjeni Financijskog plana Vijeća Mjesnog odbora Jarun za 2021.
2. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Prijedlog Programa građenja komunalne infrastrukture na području Grada Zagreba u 2022.
b) Prijedlog Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2022.
c) Prijedlog Programa asfaltiranja nerazvrstanih cesta I. reda na području Grada Zagreba u 2022.
3. Financiranje sanacija nogostupa u punoj širini nakon rekonstrukcije toplovoda u Planu malih komunalnih akcija Mjesnog odbora
4. Miješani komunalni otpad Tržnice Jarun
5. Inicijativa Vijeća Mjesnog odbora Jarun protiv izgradnje zgrade – višekatnice (5 nadzemnih i 1 podzemna etaža) na novoformiranoj k.č.br. 5921/4 k.o. Rudeš, Jarunska ulica bb.
6. Pitanja, prijedlozi i obavijesti
Ad 1. Prijedlog zaključka o izmjeni Financijskog plana Vijeća Mjesnog odbora Jarun za
2021.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Franjo Klečina, Ljiljana Marks-Šikić, Krešimir Petlić i Damir Švizer
Nakon rasprave Vijeće s 5 glasova ZA, 1 PROTIV i 1 SUZDRŽANIM nije prihvatilo prijedlog zaključka o izmjeni Financijskog plana Mjesnog odbora Jarun za 2021..

Ad 2. Davanje mišljenja na materijale dostavljene temeljem članka 86. stavka 2. Statuta Grada Zagreba:

a) Prijedlog Programa građenja komunalne infrastrukture na području Grada Zagreba u 2022.
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju svi prisutni članovi Vijeća.
Nakon rasprave Vijeće jednoglasno donosi

Z A K LJ U Č A K
o davanju mišljenja na prijedlog Programa građenja komunalne infrastrukture na području Grada Zagreba u 2022.

1. Vijeće Mjesnog odbora Jarun razmatralo je prijedlog Programa građenja komunalne infrastrukture na području Grada Zagreba u 2022.
2. Vijeće daje negativno mišljenje na predmetni prijedlog.
3. Ovaj zaključak dostavlja se Vijeću Gradske četvrti Trešnjevka-jug.

b) Prijedlog Programa održavanja javnih prometnih površina, građevina i uređaja  javne namjene, javne rasvjete i izvanrednog održavanja nerazvrstanih cesta na području Grada Zagreba u 2022.
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju: Mario Devčić, Franjo Klečina, Hrvoje Kuharić, Ljiljana Marks-Šikić, Vladimir Slošić i Damir Švizer. 
Nakon rasprave Vijeće jednoglasno donosi

Z A K LJ U Č A K 
o davanju mišljenja na prijedlog Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2022.

1. Vijeće Mjesnog odbora Jarun razmatralo je prijedlog Programa održavanja javnih prometnih površina, građevina i uređaja javne namjene, javne rasvjete i izvanrednog održavanja nerazvrstanih cesta na području Grada Zagreba u 2022.
2. Vijeće daje negativno mišljenje na predmetni prijedlog Programa.
3. Ovaj zaključak dostavlja se Vijeću Gradske četvrti Trešnjevka-jug.
c) Prijedlog Programa asfaltiranja nerazvrstanih cesta I. reda na području Grada  
Zagreba u 2022.
Članovi Vijeća primili su materijal uz poziv. 
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

Z A K LJ U Č A K 
o davanju mišljenja na prijedlog Programa asfaltiranja nerazvrstanih cesta I. reda na području Grada Zagreba u 2022.

1. Vijeće Mjesnog odbora Jarun razmatralo je prijedlog Programa asfaltiranja nerazvrstanih cesta I. reda na području Grada Zagreba u 2022..
2. Vijeće daje negativno mišljenje na predmetni prijedlog Programa.
3. Ovaj zaključak dostavlja se Vijeću Gradske četvrti Trešnjevka-jug.

Ad 3. Financiranje sanacija nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće s 5 glasova ZA i 2 PROTIV donosi

Z A K LJ U Č A K
o financiranju sanacije nogostupa u punoj širini nakon rekonstrukcije toplovoda
 kroz Plan malih komunalnih akcija Mjesnog odbora 

1. Vijeće Mjesnog odbora Jarun razmatralo je financiranje sanacije nogostupa u punoj širini nakon rekonstrukcije toplovoda na području mjesnog odbora Jarun.
2. Vijeće je suglasno da se navedeni radovi financiraju u solidarnom razmjeru iz asfalterskih programa planova malih komunalnih akcija mjesnih odbora Gradske četvrti Trešnjevka-jug za 2021. kao i da se isto uvaži i u 2022. godini jer Vijeće Mjesnog odbora Jarun više nema sredstava na raspolaganju za 2021. godinu.
3. Vijeće zahtijeva uvid u troškovnik, specifikaciju radova i utrošenog materijala za predmetne asfalterske radove na području MO Jarun.
4. Ovaj zaključak dostavlja se Gradskom uredu za mjesnu samoupravu i Vijeću Gradske četvrti Trešnjevka-jug.

Ad 4. Miješani komunalni otpad Tržnice Jarun
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

ZAKLJUČAK 
o miješanom komunalnom otpadu Tržnice Jarun

1. Vijeće je razmatralo zahtjev predstavnika suvlasnika stambene zgrade u Pakoštanskoj ulici 3a i 3b, I. J. o spremnicima za miješani komunalni otpad Tržnice Jarun u Pakoštanskoj ulici 3b.Vijeće traži od Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za prometno i komunalno redarstvo, Odjela za komunalno redarstvo nadležno postupanje na predmetnoj lokaciji i obavijest o uklanjanju otpada sa parkirališta i premještanju spremnika za otpad.
2. Ovaj zaključak dostavlja se Vijeću Gradske četvrti Trešnjevka-jug.

Ad 5. Inicijativa Vijeća Mjesnog odbora Jarun protiv izgradnje zgrade – višekatnice (5 nadzemnih i 1 podzemna etaža) na novoformiranoj k.č.br. 5921/4 k.o. Rudeš, Jarunska ulica bb.
Članovi Vijeća primili su materijal na sjednici.
Predsjednica usmeno informira članove Vijeća o predmetu rasprave. 
U raspravi sudjeluju svi članovi Vijeća.
Nakon rasprave Vijeće jednoglasno donosi

ZAKLJUČAK 
o inicijativi protiv izgradnje zgrade na k.č.br. 5921/4 k.o. Rudeš, 
Jarunska ulica bb

1. Vijeće je razmatralo planiranu izgradnju zgrade – višekatnice (5 nadzemnih i 1 podzemna etaža) na novoformiranoj k.č.br. 5921/4 k.o. Rudeš, Jarunska ulica bb.
2. Vijeće smatra da je odobravanjem ove lokacijske dozvole došlo do narušavanja koncepcije urbanističkog rješenja naselja planiranog Generalnim urbanističkim planom grada Zagreba i nekada važećim PUP-om Jarun. Na predmetnoj katastarskoj čestici, koja je većim dijelom u vlasništvu Grada Zagreba, uređena je većim dijelom javna zelena površina i manjim dijelom parkiralište, što smatramo urbanistički dovršenim prostorom te bi bilo kakva intervencija unutar toga prostora narušila osnovni koncept i kvalitetu života stanovnika kvarta. Dodatni priljev stanovnika u prostor Mjesnog odbora Jarun, gdje već postoje brojni komunalni problemi (veliki manjak mjesta u vrtiću i jaslicama, prometna preopterećenost, nedostatak parkirnih mjesta, loše vodovodne i toplinske instalacije i dr.), svima će otežati postojeću situaciju.
3. Vijeće pokreće inicijativu protiv izgradnje navedene zgrade te će uložiti žalbu na predmetnu lokacijsku dozvolu Ministarstvu prostornoga uređenja, graditeljstva i državne imovine i Gradskoj skupštini Grada Zagreba - Odboru za prostorno uređenje te Odboru za predstavke i pritužbe.
4. Ovaj zaključak dostavlja se Vijeću Gradske četvrti Trešnjevka-jug

Ad 6. Pitanja, prijedlozi i obavijesti
Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.
Sjednica završena u 20:10 sati.

KLASA: 026-02/21-002/1969
URBROJ: 251-06-11-1503-21-2
U Zagrebu, 2. studenoga 2021.

Zapisnik sastavio: 							  
Mario Devčić      	
						
									Predsjednica
                                                                                     Vijeća Mjesnog odbora 
                                                                                                   Jarun
[bookmark: _GoBack]            Ljiljana Marks-Šikić, v.r.						 
